joelniklaus/EU_Wikipedias huggingface dataset:
Kirill Mihhailovski

Kirill Grigorjevitš Mihhailovski (18. märts (vkj) 1760−24. november (vkj) 1841 Peterburi) oli Venemaa keisririigi mereväelane (viitseadmiral) ja riigitegelane. Senaator (1825).

Elulugu

Teenistus mereväes
Astus 1771. aastal 11-aastaselt õppima mereväe kadetikorpuses, mille lõpetas 1776. aastal. Järgnevalt teenis Balti mere laevastikus. Osales Vene-Rootsi sõjas, kus võttis osa lahingust Yhinmäki (praegu Krasnaja Gorka) ja Viiburi all (1790). Aastatel 1793−1795 oli ta 44 suurtükiga fregati Arhangel Gavriil komandör. Seejärel anti tema juhatuse alla fregatt Simeon (38 suurtükki), 1797. aastast liinilaev Pobeda (66 suurtükki). 1798. aastal liitus ta kontradmiral Tate'i eskaadriga ja ristles Põhjamerel. Järgmisel aastal siirdus viitseadmiral Pjotr Kartsovi salga koosseisus Vahemerele. Seejärel teenis Musta mere laevastikus. Naasis Kroonlinna ja teenis taas Balti mere laevastikus. 1803. aastal määrati ta liinilaeva Selafail komandöriks. Kaks aastat hiljem sai temast Admiraliteedi juures asuva komissariaadi ekspeditsiooni juhataja. 1821. aastal sai oma viimase sõjaväelise aukraadi − ta ülendati viitseadmiraliks.

Tsiviilteenistus
1825. aastal astus tsiviilteenistusse. Ta sai salanõuniku teenistusastme ja nimetati senaatoriks. Lõpetas karjääri tõelise salanõunikuna.

Surm
Suri 81 aasta vanuses Peterburis.

Mõisavaldused
1816. aasta 12. detsembril (vkj) anti talle keisri nimelise ukaasiga 12 aastaks tasulisele rendile Pähkla mõis Saaremaal. Leping pidi hakkama kehtima 1820. ja lõppema 1832. aastal. See oli tema nimel 1825. aastal.

Auastmed

Mereväeteenistus

Tsiviilteenistus

Autasud
 Püha Georgi ordeni IV klass (26. november 1802)
 Püha Anna ordeni I klass (12. juuli 1807)
 Püha Vladimiri ordeni IV klass (12. november 1817, 35-aastase teenistuse eest)

Isiklikku
Naitus vürstinna Anastassia Petrovna Dolgorukovaga (1789−1839), kellega tal oli kaks last (Anastassia ja Anna).

Viited

Kirjandus
Веселаго, Ф. Ф. Общий морской списокъ. Часть IV. Царствование Екатерины II. К - С. Санкт-Петербург: Типография Морского Министерства, 1890. Lk 373-374 .

Välislingid
Kirill Mihhailovski eluloolised andmed saidil impereur.blogspot.com

Venemaa keisririigi senaatorid
Venemaa keisririigi sõjaväelased
Venemaa keisririigi viitseadmiralid
Andres Kaljuste

Andres Kaljuste (sündinud 16. märtsil 1982) on eesti dirigent, viiuldaja ja vioolamängija.

Andres Kaljuste on õppinud viiulit Tallinna Muusikakeskkoolis Aino Riikjärve viiuliklassis. Järgnesid õpingud Eesti Muusika- ja Teatriakadeemias, Stockholmi Kuninglik Muusikakõrgkoolis ja Berliinis Hanns Eisleri Muusikakõrgkoolis. Tema juhendajateks olid Urmas Vulp, Nina Balabina, Oleg Balabine ja professor Ulf Wallin.

Dirigeerimist on ta õppinud Sibeliuse Akadeemias. Samal ajal oli ta Helsingi Filharmoonikute vioolarühma kontsertmeister. Andres Kaljuste on töötanud Stockholmi Lilla Akademieni viiuli- ning vioola õppejõuna, orkestrite dirigendina ning instrumentaalansamblite juhendajana. Ta on olnud ka Eesti Muusika ja Teatriakadeemia sümfooniaorkestri dirigent, keelpilliõpingute lektor ning kammermuusika õppejõud.

Andres Kaljuste on alates 1. märtsist 2022 Tallinna Muusika- ja Balletikooli klassikalise muusika loovjuht.

Isiklikku 
Andres Kaljuste isa on dirigent ja koorijuht Tõnu Kaljuste, ema on näitleja Ülle Kaljuste.

Viited 

Sündinud 1982
Eesti viiuldajad
Eesti dirigendid
Eesti vioolamängijad
Metsa rekreatsioon

Metsarekreatsioon on metsamaastikul toimuv harrastuslik või tervistav tegevus, mis pakub emotsioone, muljeid, kogemusi, teadmisi ja füüsilist koormust ning kõige selle kaudu psüühilist ja füüsilist heaolu.  

Termin on pärit ingliskeelsest sõnast recreation, mis tähendab meelelahutust, puhkust, kosutust, ja re-creation tähendab ka taasloomist. 

Metsas saab sportida, jahti pidada, kala püüda jne. Metsas toimuvad maratonid ja orienteerumispäevakud. Metsas saab jalgrattaga sõita, joosta, orienteeruda, kepikõndi teha jms. Ka auto-ja motokrossiga tegeldakse tihti metsas, kus on juba looduslikult ebaühtlased ning krossiks sobilikud teed.  

Lisaks spordile saab metsas tegelda muude hobidega. Saab tegelda fotograafiaga, jäädvustades ilmekaid loodusvaateid, isendeid ja hetki. Kindlasti on jahindus peamiselt metsas tehtav tegevus ning kalapüük metsas olevatest veekogudest: ojadest, jõgedest või järvedest. Metsas saab käia matkamas ja niisama jalutades pead puhkamas.  

Mets on koriluse tööpõld ehk koht, kus korjatakse metsaande, näiteks marju, seeni vms. 

https://www.sciencedirect.com/topics/agricultural-and-biological-sciences/forest-recreation https://4hforestryinvitational.org/training/unitc2.PDF https://www.rmk.ee/organisation/press/news/news-2021/rmk-s-forest-recreation-opportunities-utilised-2-9-million-times-in-the-last-year
Schloss Fellin

Schloss Fellin on Viljandi mõisa peahoones 2021. aastal avatud spaahotell. Hotellis on 17 tuba ja seal pakutakse spaateenuseid. Hoones asuvad restoran Schloß ja raamatukohvik Novell.

Terrassi avamispeol osales Viljandi mõisa kunagistest omanikest parunite Ungern-Sternbergide järeltulija Rhona Villanueva. Hotelli üks sviitidest on nimetatud tema vanaema Alexandrine järgi.

Hotelli raamatukogu seintel asuvad Viljandi mõisa kunagiste omanike pildid.

Välislingid 

 https://www.schlossfellin.ee

Viited
August URR

August Urr on 2019. aastal loodud Eesti Folk-Punk-Rock kollektiiv. August Urr'i sünnilinn on Pärnu. 

Ansambli esimene laul avaldati 2019. aastal, mille nimeks "Mina Tulen". Järgnesid "Mees kelle nime keegi ei tea", "Luristan teed", "Maskid" (koos muusikavideoga), "Siis kui kõik on läinud" ning viimane kõige uuem lugu "Pilves ja Udus" (koos muusikavideoga).

Koosseis 

 Ivo Orav - hääl
 Heini Soobik - kitarr, iiri folk vilepill
 Siim Meibaum - basskitarr
 Argo Mägi - mandoliin, bandžo (banjo)
 Liina Teras - viiul
 Karl-Heinrich Roots - akordion
 Meelis Juss - trummid, löökriistad

Välislingid 
 "August Urr teeb Eesti folk-punki Iiri roki moodi" Pärnu Postimees, 3. detsember 2019

Eesti ansamblid
Pataljon "Aidar"

24. üksik ründepataljon "Aidar" (ukraina keeles 24-й окремий штурмовий батальйон «Айдар») on Ukraina maavägede väeüksus.

Ajalugu 
Väeosa täielik nimetus on Ukraina relvajõudude maavägede 53. üskiku vürst Volodõmõr Monomahhi nimelise mehhaniseeritud brigaadi 24. üksik ründepataljon Aidar. See nimetus on kasutusel alates 23. augustist 2020.

Vaata ka 
 Karpatska Sitš

Viited 

Ukraina sõjandus
Elmar Antov trükikoda

Elmar Antovi trükikoda, kasutusele ka "E. Antov & Ko" trükikoda, tegutses aastatel 1929–1932 Nõmmel, Rahumäel Liiva põik 3 (praeguse nimetusega Vaigu tänav 3)

Elmar Antovi alustas trükitegevust juba 1929. aastal, kuigi krundi ostis ta koos oma isa Ado Antoviga ära alles 1930. aasta oktoobris. Trükikoja tegutsemine jäi paraku üsna lühikeseks, sest 1932. aastal kaasati Elmar Antov pangapettusega seotud afääri, mis läks talle maksma nii selle trükikoja kui ka edaspidise karjääri. Afääri keskne kuju oli Elmar Antovi sõber, Maapanga ametnik Robert Sander, kes Antovi asjasse vedas ja ise lõpuks neli aastat sunnitööd sai. Elmar Antov jäi samuti selles protsessis kaotajaks. Teda kaitsnud advokaat Artur Sirk arreteeriti 1934 ja põgenes hiljem Soome. Antov oli sunnitud pidevalt advokaate vahetama. Trükikoda mõisteti kohtuotsusega 1936. aastal lõpuks tekitatud võla katteks Maapangale ning läks seejärel sundmüüki. Maja mõttelise teise poole, mis oli Elmar Antovi isa Ado Antovi valduses jäi esialgu enda valdusse.

Elmar Antovi trükikojas on näiteks 1929. aastal trükitud Eesti Tööliste Partei väljaanded nagu ajalehed "Meie Edasi!" ja "Töölised, edasi!" või brošüür "Punane mai", kõik väljaanded said järeltsensuuri poolt keelu. Omal ajal tuntud buda munk Vend Vahindra trükkis seal vähemalt ühe oma esinemise plakati. 1929. aastal lasi mustkunstnik ja kõhurääkija Rudolf Peek (kes tegutses kunstnikunimega Nyari-Rudi) trükkida selles trükikojas oma esimese mustkunstiõpiku ning ilmselt 1932. aastal veel teisegi mustkunsti käsiraamatu (Au-Ly "Kiirkunstnik"). Selles trükikojas trükkis oma loomingut ka Georg Otsa äi, mitmekülgne Hendrik Saar (kirjanikunimega Kivilombi Ints). Koos skandaalse Ned de Baggoga andsid nad 1931. aastal välja "kehakultuuri ja seksuaalteaduslikku" seksuaalse alatooniga ajakirja "Nauding", mida ilmus vaid üks number. 

Trükiti ka perioodilisi väljaandeid nagu "Raudteelane", "Postiteenijate Häälekandja", "Eesti Valve", "Kabaree", "Nõmme Uudised" jne.

Trükikoja hoone oli tornikujuline, kolmekorruseline, ülaltpool korrus korruse haaval ahenev. Maja lammutati selle sajandi algul.

Viited 

Trükikojad
Nõmme linnaosa ehitised
Bakuu raudteejaam

Bakuu raudteejaam (aserbaidžaani keeles Bakı Dəmir Yolu Vağzalı) on Aserbaidžaani pealinna Bakuu peamine raudteejaam. See asub Nəsimi rajoonis, umbes 3 km kaugusel kirdes linna ajaloolisest keskusest İçərişəhərist.

See on jalakäijate tunneli kaudu ühendatud külgneva 28. mai nimelise metroojaamaga. 

See on ka ringikujulise linnalähiraudtee lõppjaam.

Välislingid

Bakuu
Raudteejaamad
Postipoiss (ajaleht)

Postipoiss on Tartu Karlova Kooli ajaleht.

Ajalugu 
Ajalehte hakati välja andma 1995. aastal, kui kooli nimi oli Tartu Karlova Gümnaasium. Ajalehe tegemist juhendas Külliki Kask. 

2011. aastal kolis ajaleht veebi, kuid 2015. aastal ajalehe väljaandmine soikus.

Detsembris 2021 hakkas Postipoiss uuesti ilmuma. Peatoimetaja Kaupo Piir, toimetajaid oli siis kolm, hiljem on lisandunud veel kolm. Abiks olid ka eesti keele õpetaja ja huvijuht. Aprillis 2022 anti välja teine number. Selles lehenumbris on suurt rõhku pandud kooli 147. sünnipäevale.

Välislingid 
 Postipoisi esiknumber
Starstreak

Starstreak on Suurbritannias valmistatud kaasaskantav õhukaitsesüsteem. 

Suurbritannia relvad
Suurbritannia sõjandus
Konstantin Mihailov

Konstantin Mihailov (19. märts 1908 Tallinn – 1996) oli eestivene maalikunstnik.

Ta lõpetas 1930. aastal Olga Amoretti erareaalgümnaasiumi eksternina. Mittesõjaväekohuslasena töötas ta Teise maailmasõja ajal Nõukogude Liidus Tšeljabinski oblastis Kišigino külanõukogu sekretärina ning koos Selma Tellmanniga Engelsis ja Moskvas. Aastatel 1947–1950 õppis ta Tallinna Riiklikus Tarbekunsti Instituudis. 1950. aasta sügisel läks ta üle NSV Liidu Kunstide Akadeemia I. Repini nim Instituuti (võeti maalikateedri kolmandale kursusele), mille lõpetas 1954. aastal. Aastatel 1954–1978 töötas ta dotsendina Eesti NSV Riiklikus Kunstiinstituudis. Aastatel 1960–1962 oli ta Tallinna 23. Keskkooli joonistusõpetaja. Aastatel 1970–1974 oli ta kaugõpperühmade joonistusõpetaja Tallinna Pedagoogilises Instituudis. 1965. aastast Jaan Tombi nimelise kultuuripalee kunstistuudio juhendaja.

1955. aastal osales ta esmakordselt vabariiklikul kunstinäitusel Tallinnas, eesrindliku lüpsja-töökangelase Erna Mihkelsoni portreega. 1959. aastal toimus esimene isikunäitus Retla koolis. Ta on maalinud maastikke ning põllutööteemalisi kompositsioone ning kaevurite ja tööeesrindlaste portreid. 1970. aastatel pani ta näitustele välja sõjaveteranide portreid ning vaikelusid.

Viited 

Eesti maalikunstnikud
Eesti Kunstiakadeemia õppejõud
Eesti Kunstiakadeemia vilistlased
Sündinud 1908
Surnud 1996
Risto Kappet

Risto Kappet (sündinud 12. mail 1994 Tallinnas) on Eesti e-autosportlane. 

Ta on endise F1 sõitja Romain Grosjeani meeskonna R8G Esports liige. Osaleb Eesti Virtuaalse Autospordi Liidu korraldavatel Eesti meistrivõistlustel.

Autospordikarjäär 

 2020 liitus meeskonnaga R8G Esports ning saavutas Virtual Le Mans 24h sõidus GTE klassis 3. koha
 2021 osales Formula E Accelerate sarjas ning tuli esimese eestlasena e-autospordi meistriks

Viited

Välislingid 

 Sissekanne lehel esports earnings
 Artiklid Postimehes
Autonoomne õhusõiduk

Autonoomne õhusõiduk on iseseisvate süsteemide kontrolli all ja ilma piloodita lendav õhusõiduk. Enamik iseseisvaid õhusõidukeid on mehitamata õhusõidukid, kuid iseseisvaid juhtimissüsteeme on arendatud nii, et need saaksid juhtida ka õhutaksosid ja reisilennukeid.

Ajalugu

Mehitamata õhusõiduk 
Esimene teadaolev mehitamata õhusõiduki kasutus leidis aset 1849. aastal kuumaõhupallidega sõjapidamise eesmärgil, mil Austria tegi õhurünnakut Veneetsia vastu.  Suuremad saavutused mehitamata lennunduses tulid esimese maailmasõja ajal, kui valmisid esimesed raadio teel juhitavad lennukid.

Autonoomsed tunnused nagu autopiloot ja automatiseeritud navigatsioon on arenenud järk-järgult 20. sajandi jooksul. Peamiselt on autonoomsed mehitamata õhusõidukid olnud kasutusel luure eesmärgil sõjanduses. Igapäevaelus võib autonoomseid mehitamata õhusõidukeid kohata põllumajanduses, kus tuleb suur maa-ala süsteemselt veega kasta ning iselendavad droonid on selleks parim lahendus.

Reisijad 
Lennundus on läinud täpsemaks, mis võimaldab reisijatel ohutult lennata. Autopiloot on piisavalt arenenud, et vabastada piloot mõnedest kohustustest, kuid piloodi kohalolek on veel siiski kohustuslik. 

Praegu töötatakse välja mitmeid õhutaksosid, mis ei vaja inimpilooti. Mõned õhutaksotootjad on Joby Aviation, Lilium Jet ja EHang, millest viimane on oma õhusõidukit ka Eestis lennutanud. Selliste õhusõidukitega kaasnevad juriidilised küsimused, mille lahendamisega juba tegeletakse.

Tuleviku võimalused

Inimlik viga 
Lennunduse üks peamisi nõudeid on ohutus. Autonoomsed juhtimissüsteemid teevad kiiremini otsuseid, mis võtaksid inimesel palju kauem aega. Inimlikud vead on süüdi üle 80% lennuõnnetustest. Täielikult autonoomsed õhusõidukid aga eemaldaksid need vead, mis võivad piloodil pingelistes olukordades tekkida.

Vastutus 
Piloodi eemaldamine lennukist eemaldab ka vastutaja. Selle vältimiseks tuleks vastutus üle anda lennukitootjale, kuid tootjal on siis õigus vastutusest vabaneda, kui õhusõidukit pole õigesti hooldatud. See omakorda sätestaks tõestusstandardid ehk protsessid, mis tõestavad vastutust ning peavad olema juriidiliselt ja eetiliselt korrektsed. Selle tõttu peab looma uued õigusaktid, juriidilised lahendused.

Viited
Tarmo Selter

TARMO SELTER

Sünd: 

20.06.1985

Sünnikoht: Väätsa, Järvamaa,

Koolid:

Järvakandi Gümnaasium 1-11 klassid (hiljem Järvakandi Põhikool),

Türi Gümaasium 2005 (Hiljem Türi Põhikool)

Looming:

Omaloomingulisi luuletusi leiab - https://luuletus.ee/@144803

Omaloomingut lauludena leiab Soundcloudis ja Youtubes - https://www.youtube.com/channel/UCdALlgaa0vgXDXPZVi8bleg

Kooriteos 

"Eestimaa", seadnud Siret Heinaste - https://www.youtube.com/watch?v=qz5iy459jF0

Tuntumad lood kitarrile:

https://www.ultimate-guitar.com/artist/tarmo_selter_612986

Eestimaa 2020

Homme kuulen Su häält 2021

Need jäljed 2019

Luulekogu 

"Lihtsad Sõnad" 2022

Müügikohad:

Hea Tegu Kirjastus - https://fil.ee/uus/toode/lihtsad-sonad/

Rahva Raamat - https://rahvaraamat.ee/p/lihtsad-s%C3%B5nad/1647610/et?isbn=9789916668252

Apollo  - https://www.apollo.ee/lihtsad-sonad.html
Phoenix Ghost

Phoenix Ghost on USAs 2022. aastal Vene-Ukraina sõja jaoks spetsiaalselt loodud ja toodetud tapjadroonid.

Ajalugu 
"Phoenix Ghost" droonid tootis USA õhujõudude tellimuse järgi Aevex Aerospace. Droonide loomisel on peetud nõu Ukraina kaitsejõududega, kes Donbassis sõdisid, mis võiks uue tapjadrooni juures oluline olla. Antud droon on oma tööpõhimõttelt üsna sarnane Switchblade´i droonidega. Nii nagu Switchblade´i mudelid 300 ja 600, on ka see nii-öelda kamikaze tüüpi droon ehk hävib koos pardal oleva laskemoonaga sihtmärgini jõudes, kuid uut drooni on mitmes osas täiustatud. Antud õhurelval on ilmselt väga heal tasemel luurevõimekus ja taktikalised omadused sihtmärgi avastamiseks. Sarnaselt Switchblade mudelitele on nad võimelised ründama ja hävitama keskmise soomusega sõidukeid, kuid Aevexi juhatuse liikme kindral David Deptula teatel suudavad nad lennata iseseisvalt rohkem kui 6 tundi, võrreldes Switchblade'i 40 minutiga. Nad suudavad tõusta õhku vertikaalselt ja tänu infrapunavaaturile saab neid kasutada ka öösel.  

Muud Phoenix Ghostsi omadused ja tehnilised andmed on salastatud.

Viited 

Hävituslennukid
Ameerika Ühendriikide lennukid
Vene-Ukraina sõda
Valletta Kuninglik Ooperimaja

Valletta Kuninglik Ooperimaja või lihtsalt Kuninglik Teater (malta keeles It-Teatru Rjal, itaalia keeles Teatro Reale) oli ooperite ja etenduskunstide koht Malta pealinnas Vallettas. Inglise arhitekti Edward Middleton Barry projekteeritud ehitis tarindati aastail 1862–1866. Vaid seitse aastat pärast valmimist sai selle sisemus tulekahjus ulatuslikult kannatada. Hoone taastati aastal 1877. Teise maailmasõja ajal sai see Luftwaffe õhupommitamisest otsetabamuse, pärast mida seda uuesti üles ei ehitatud.

Enne hävimist oli see linna üks ilusamaid ja ikoonilisemaid ehitisi.

Pärast mitmeid hüljatud plaane teatri ümberehitamiseks kujundas varemed siiski ümber itaalia arhitekt Renzo Piano. 2013. aastal hakkas see taas toimima etenduspaigana, nimega Pjazza Teatru Rjal.

Viited

Välislingid

Valletta
H6im

H6im on setukeelset poprokki esitav setu juurtega ansambel. See tuli kokku ülemsootska Aarne Leima eestvõttel 5. septembril 2020 Setu kuningriigi päevadel Kolossova külas. Leima idee oli Eestis tuntud setu päritolu muusikute kuningriigipäeval esinemisega tõmmata tähelepanu setu liikumisele. Projekt-ansambli repertuaariks said Matis Leima kaks setukeelset isamaalist laulu "Viimädse' sõna'" ja "Peko andsõ tiidä'".

Liikmed 

 Kethi Uibomägi (laul)
 Ithaka Maria Pruuli (laul)
 Matis Leima (klahvpillid, laul)
 Ivo Laanelind (elektrikitarr)
 Jaanus Viskar (basskitarr)
 Reigo Ahven (trummid)
 Kaarel Raidam (trummid, alates 2022)
 Lenna Kuurmaa (laul, debüütesinemisel)
 Kairi Leivo (laul, debüütesinemisel)

Singlid 

 Viimädse' sõna' (M. Leima / Kauksi Ülle)
 Peko andsõ tiidä' (M. Leima / Aapo Ilves)
 Seto kiil ja vinne kiil (M. Leima / Tõnissoni Manni)
 Veri väläh (M. Leima, I. Laanelind / M. Leima)
 Upin (M. Leima / Kauksi Ülle)

Setu kultuur
Eesti ansamblid
Senat (ansambel)

Senat on eesti ansambel, mis on seadnud eesmärgiks oma kuulajaskonna silmaringi laiendamise ja harimise. Senat sündis 2020. aastal Tallinnas ja määratleb oma muusikat ühiskonnakriitilise progepopina, mis tähendab oluliste ja aktuaalsete teemade kajastamist heakõlalise, kuid rangete stiilipiirideta helikeelega. Senati muusika teeb omanäoliseks laulu asemel kõne- ja loengukatkete ning muusikast lahutamatute taustavideote kasutamine. 

Septembrist 2021 maini 2022 tegi Senat läbi kuusinglite hooaja, mille käigus avaldati iga kuu 1. kuupäeval valitud teemal singel ning samal teemal taskusaade "Senati Puhvet", kus lisaks bändile avas teemat ekspert.

Manifest 
Maailm pöörleb rekordkiirusel ja homo sapiens otsustab, millises suunas. See tähendab - meie. See tähendab - sina. Otsustad.

Me harime end, me kuulame teisi, me käime valimas, me taaskasutame, me püüame märgata ja võtta vähem ruumi, aga meie tegelik supervõime on muusika!

Kui su kodutunne on suurem kui su krunt või korter, kui su loodusearmastus ei tunne riigipiire, kui sind saadab edu, aga sa märkad mahajääjaid, kui sa oled valmis uskuma, et see, mida sa tead, ei pruugi olla kogu tõde, kui su maailmapildis on rohkem kui kaks värvi, siis tere tulemast Senatisse! Otsi üles oma teadlikkus, kriitiline meel ja empaatia, ühiskonna üldkoosolek koguneb siin saalis! 

Me ei oota lihtsustatud vastuseid – taanduv ignorants on meie esimene võit. Elagu teaduslik mõtteviis! Elagu rahvaste rahu!

Senati kuusinglid 

 "Oh kooliaeg" (Raul Rebase päevakommentaar koroonaolukorrast)
 "Mingu sul hästi" (Roy Strideri Ööülikooli loeng "Elamine kahetsuseta")
 "Planeet B" (Tarmo Soomere Ööülikooli loeng "Ilmast ilma", Donald Trumpi ja Joe Bideni presidendidebatt, Greta Thunberg TheEllenShows jt)
 "Süüakse ja juuakse" (katked Iina Aasamaa käsiraamatust "Käitumisest") koos näitlejate Indrek Ojari, Argo Aadli ja Hardo Adamsoniga
 "Eesriide taha" (India poeedi Bhartrhari värss nr 50 ilmaelust loobumise kiitumiseks)
 "Keeled suhu ja Euroopasse" (Kreisiraadio sketš "Läbirääkimised")
 "Inimese tumedam pool" (Avo-Rein Terepingi Ööülikooli loeng "Inimese tumedam pool")
 "Congratulations (At Last You Found Out)" (Alan Wattsi loeng "Wake Up, It's A Dream")
 "Saab küll (aga me ei tee nii)" (Tõnu Viiki Ööülikooli loeng "Internet ja inimene", Lex Fridmani sissejuhatus intervjuule Mark Zuckerbergiga, jt)
 "Song For Children"

Taskusaate "Senati Puhvet" külalised ja teemad 

 Senat - Kes me oleme, mida me tahame?
 Reigo Ahven - Fairmus ehk moraalne revolutsioon muusikatööstuses
 Madis Vasser - Kliimakriis
 Raul Rebane - Millest üldse tohib rääkida?
 Anna-Kaisa Oidermaa - Vaimne tervis
 Peter Pedak - Haridusest
 Allan Muuk - Inimese tumedam pool
 Jalmar Vabarna - Milleks muusika?
 Kristi Saare - Kuidas saada rikkaks?
 Senat - Kokkuvõtted

Liikmed 

 Matis Leima - klahvpillid, elektroonika, laul
 Laurits Leima - elektrikitarr
 Martin-Eero Kõressaar - basskitarr
 Kaarel Raidam - trummid, laul
Adriane Lopes

Adriane Lopes (29. juuni 1976 ) on Brasiilia advokaat, kes on praegu alates 2. aprillist 2022 Campo Grande linnapea  .

Elulugu 
Adriane sündis 29. juunil 1976 Gisleni Garcia Barbosa ja Antônio Ferreira Barbosa tütrena. 

Ta töötas oma isa jäätisetehases. Lisaks töötas ta neli aastat Brasiilia karistussüsteemi haldamise riiklikus agentuuris (Agepen). 

Ta on jurist, kellel on õigusteaduse ja teoloogia ning avaliku halduse ja linnakorralduse magistrikraad.

Ta on Brasiilia Coaching Institute'i (IBC) treener ja juhtiv treener.  

Ta on abielus Brasiilia poliitiku Lídio Lopesiga ja neil on 2 last: Bruno ja Matheus Lopes.

Viited
PROBASS ∆ HARDI

PROBASS ∆ HARDI on Ukraina elektroonilise muusika ansambel. Krementšukist pärit kaheliikmeline ansambel alustas tegevust 2017. aastal.

Ansambli koosseisu moodustavad dj-d Probass (Artem Tkatšenko) ja Hardi (Maksõm Mokrenko).

Suurema tuntuse saavutas ansambel 2021. aasta oktoobris välja antud singliga "Доброго вечора, ми з України". Loo pealkirja ja ühtlasi ainsat selles kõlanud fraasi on hiljem hakanud kasutama ka poliitikud ja riigiametnikud oma sõnavõttudes, näiteks Mõkolajivi oblastiadministratsiooni ülem Vitali Kim ja kaitseminister Oleksi Reznikov.

Viited
Ismaïla Sarr

Ismaïla Sarr (sündinud 25. veebruaril 1998 Saint-Louisis) on Senegali jalgpallur, kes mängib äärepoolikuna Inglismaa Premier League'i klubis Watford ja Senegali jalgpallikoondises.

Aastatel 2009–2016 kuulus ta Senegali klubisse Génération Foot.

2016. aasta mais liitus ta Prantsusmaa FC Metz, kellega sõlmis viieaastase lepingu. Kohe esimesel hooajal mängis Sarr Prantsusmaa kõrgliigas Metzi põhikoosseisus ja lõi viis väravat.

2017. aasta juulis sõlmis ta nelja-aastase lepingu Prantsusmaa kõrgliiga klubiga Rennesi Stade. Seal mängis ta kaks hooaega, mille jooksul lõi ta Prantsusmaa kõrgliigas 13 väravat. UEFA Euroopa Liiga hooaja 2018–19 alagrupiturniiril lõi ta kolm väravat. Värav, mille ta lõi 20. septembril 2018 Tšehhi klubi FK Jabloneci vastu, valiti Euroopa Liiga hooaja parimaks. 2019. aasta mais alistati Prantsusmaa karikafinaalis penaltiseeria järel Paris Saint-Germain ning Sarr realiseeris seal Rennesi otsustava penalti.

2019. aasta augustis sõlmis ta viieaastase lepingu Watfordiga. Üleminekusumma oli umbes 40 miljonit naelsterlingit, millega sai Sarr Watfordi läbi aegade suurimaks ostuks. Inglismaa kõrgliigas lõi ta esimese värava 30. novembril 2019 mängus Southamptoni vastu. 29. veebruaril 2020 lõi ta kaks väravat 3:0 võidumängus Liverpooli üle, lõpetades Liverpooli kaotuseta seeria. Hooajal 2020–21 Inglismaa esiliigas mängides lõi Sarr 13 väravat ning oli sellega Watfordi suurim väravakütt liigas.

Senegali jalgpallikoondises debüteeris Sarr 2016. aasta septembris Aafrika rahvaste karikavõistluste valikmängus Namiibia vastu. Koondisekarjääri esimese värava lõi ta 8. jaanuaril 2017 sõprusmängus Liibüa vastu. 2022. aastal tuli ta Senegali koondisega Aafrika meistriks. Ta on kuulunud Senegali koondisse veel ka 2017. aasta Aafrika rahvaste karikavõistlustel, 2018. aasta maailmameistrivõistlustel ja 2019. aasta Aafrika rahvaste karikavõistlustel,

Saavutused 
Rennes
Coupe de France: 2018–19

Senegali koondis
Aafrika meister: 2022

Viited 

Senegali jalgpallurid
FC Metzi mängijad
Stade Rennais FC jalgpallurid
Watford FC jalgpallurid
Ligue 1 mängijad
Premier League'i mängijad
The Championshipi mängijad
Sündinud 1998
Põdrakasvataja

"Põdrakasvataja" (Ikka viin, viin, viin...) on ansambli PS Troika 1987. aastal avaldatud laul.

Laulu autor (meloodia + tekst) ning esitaja (vokaal ja kitarrid) on Allan Sarri.

Salvestatud Heliloojate Maja helistuudios 1986. aastal. Helirežissöör Alar Kotkas, kes mängis linti ka bassipartii. Klahvpillid ja rütmimasin - Jaak Jürisson.

"Põdrakasvataja" sai tuntuks populaarses saates "Noortestuudio pärastlõuna", mida juhtis Ivar Vigla.

Laulu tekst on allegooriline, seotud Gorbatšovi uutmispoliitika (perestroika) alkoholikeeldude ja eestlaste ning teiste soome-ugri hõimude (vennasrahvaste) saatusega NSVL rüpes.

Sõnad 
1.Minu vend on põdrakasvataja kaugel põhjas, mis ma talle küll sünnipäevaks viin? 2x

R1: Ikka viin, viin, viin, ikka viin, viin, viin, ikka viin, viin, viin, ikka viin, viin, viin 2x

2.Minu õde korjab põhjas potradele sammalt, mis ma talle küll sünnipäevaks viin? 2x

R2:Ikka viin, viin, viin, ikka viin, viin, viin, ikka viin, viin, viin, ikka viin, viin, viin 2x

3.Minu onu paneb liipreid maha kaugel põhjas, mis ma talle küll sünnipäevaks viin? 2x

R3: Ikka viin, viin, viin, ikka viin, viin, viin, ikka viin, viin, viin, ikka viin, viin, viin 2x

4. Minu isa teine vend on miljonär Alaskal, mis ta mulle küll sünnipäevaks toob? 2x

R4: Ikka viin, viin, viin, ikka viin, viin, viin, ikka viin, viin, viin, ikka viin, viin, viin 2x

5. Minu sugulased ei saa põhjast ära tulla, neile armas on põhjapöörijoon. 2x

R5: Ikka joon, joon, joon, ikka joon, joon, joon,ikka joon, joon, joon, ikka joon, joon, joon 2x

Hai-joo, hai-joo, hai-joo, hai-joo... 4x

Eesti laulud
Nikolaj Ehlers

Nikolaj Ehlers (sündinud 14. veebruaril 1996 Ålborgis) on Taani jäähokimängija, kes mängib NHL-i klubis Winnipeg Jets ründajana vasakäärel.

Ta alustas klubikarjääri Šveitsi klubis EHC Biel ning tegi Šveitsi kõrgliigas debüüdi hooajal 2012–13. Aastatel 2013–2015 mängis ta Kanadas Quebec Major Junior Hockey League'i (QMJHL) klubis Halifax Mooseheads. Debüüthooajal oli Ehlers QMJHL-is kõige resultatiivsem uustulnukas (49+55) ning valiti samal hooajal Canadian Hockey League'i hooaja parimaks uustulnukaks.

2014. aastal valis Winnipeg Jets ta NHL-i draftis üheksanda valikuna. Alates hooajast 2015–16 on ta kuulunud Jetsi põhikoosseisu. Debüüthooajal sai ta NHL-is kirja 15 väravat ja 23 väravasöötu. Tema kõige seni kõige resultatiivsem hooaeg on olnud 2016–17 (25+39). 2017. aasta oktoobris pikendas ta Jetsiga lepingut seitsme aasta võrra.

Taani jäähokikoondise koosseisus on Ehlers osalenud 2016. ja 2017. aasta maailmameistrivõistlustel.

Tema isa Heinz Ehlers on endine jäähokimängija.

Viited

Välislingid 
 Nikolaj Ehlers NHL.com lehel
 Nikolaj Ehlers hockeydb.com lehel

Taani jäähokimängijad
Winnipeg Jetsi mängijad
Sündinud 1996
EKNK Elu kogudus

Eesti Kristliku Nelipühi Kiriku Elu Koguduse koosolekud toimuvad pühapäeviti kell 11:00 Tallinnas aadressil Meistri 22, 4. korrus, Haabersti, Tallinn.

Koguduse pastorid on Bob ja Chrissy Godwin.

Vaata ka
 Nextstep Piiblikool

Välislingid
 Koguduse koduleht
 Eesti Kristliku Nelipühi Kiriku Elu Kogudus Facebookis

Tallinn
Eesti Kristlik Nelipühi Kirik
Tallinna kogudused
Sezimovo Ústí

Sezimovo Ústí (saksa keeles Alttabor) on linn Tšehhis Lõuna-Tšehhi maakonnas Tábori ringkonnas. Sezimovo Ústí asub Lužnice jõe paremal kaldal, Tábori kesklinnast ligikaudu 4 km lõunas.

Sezimovo Ústí paikneb merepinnast 399 meetri kõrgusel.

Viited 

Tšehhi linnad
Lõuna-Tšehhi maakond
Vladimir Kara-Murza

Vladimir Kara-Murza (vene keeles Владимир Владимирович Кара-Мурза; sündinud 7. septembril 1981 Moskvas) on Venemaa opositsiooniline poliitik, teleajakirjanik ja publitsist. Teda on mürgitatud kahel korral (2015 ja 2017; ilmselt novitšokiga), kuid ta on ellu jäänud.

Tunnustus 
 2022 Vaclav Haveli nimeline inimõiguste preemia 

Venemaa poliitikud
Sündinud 1981
Třinec

Třinec (poola keeles Trzyniec, saksa keeles Trzynietz) on linn Tšehhis Morava-Sileesia maakonnas Frýdek-Místeki ringkonnas. Třinec asub Olše jõe kaldal, Poola piiri ääres, Český Těšínist umbes 8 km lõunas, Frýdek-Místekist 22 km idas ja Ostravast ligikaudu 34 km kagus.

Ajalugu
Třineci on esmamainitud 1444. aastal. Raudteeühenduse sai Třinec 1839. aastal. Seejärel hakkas Třinecis arenema metallurgiatööstus. Linnaõigused sai Třinec 1931. aastal.

Rahvastik 
2011. aasta rahvaloenduse andmetel moodustasid poolakad 13,4% Třineci elanikest.

Majandus 
Třineci metallurgiatehas (Třinecké železárny) on üks suuremaid metallurgiatehaseid Tšehhis.

Sport 
Linna jäähokiklubi Třineci Oceláři mängib Tšehhi kõrgliigas Extraliga ja on kolmekordne Tšehhi meister.

Sõpruslinnad 
 Bielsko-Biała, Poola
 Žilina, Slovakkia

Viited 

Tšehhi linnad
Morava-Sileesia maakond
49. ühendarmee

49. ühendarmee (vene keeles 49-я общевойсковая армия) on  koosseisus olev Venemaa maavägede ühendarmee (), mis moodustati 2010. aastal ja mille peakorter asub Stavropolis.

Ajalugu 
Üksuse üks komandör, kindralleitnant Jakov Rezantsev, hukkus Venemaa sissetungi käigus Ukrainasse 2022. aasta 25. märtsil .

Koosseis 
  34. üksik motolaskurbrigaad 
 205. üksik kasakate motolaskurbrigaad
 227. suurtükiväebrigaad 
  7. sõjaväebaas

Teabeallikad

Välislingid
 Two Russian Generals killed in Ukrainian attack near Kherson: Ukraine. Republic TV, 23. aprill 2022 
 Ukraine says two more Russian generals killed. BBC News, 23. aprill 2022

Venemaa Föderatsiooni maaväed
Venemaa sissetung Ukrainasse (2022)
Tšulpan Hamatova

Tšulpan Hamatova (tatari Чулпан Наил кызы Хаматова, vene, Чулпан Наилевна Хаматова; sündinud 25. märtsil 1975 Kaasanis) on tatari päritolu Venemaa filmi- ja teatrinäitleja. Ta on Venemaa Föderatsiooni rahvakunstnik (2012). 1998–2022 oli ta Moskva teatri Sovremennik näitleja. 
Aastast 2022 on ta Riia Uue Teatri näitleja. 

Tšulpan Hamatova saab tatari keelest aru, kuid ei oska seda rääkida.

Hamatova on üks vähihaigeid lapsi toetava heategevusfondi "Подари жизнь" ('Kingi elu') asutaja.

2012. aastal osales ta Vladimir Putini presidendikampaanias.

Veebruaris 2022 kirjutas ta alla pöördumisele Venemaa sissetungi vastu Ukrainasse. Märtsis 2022 lahkus ta koos perega Venemaalt ja jäi elama Lätti.

Tunnustus 
Venemaa Föderatsiooni riiklik preemia (2004, 2014)
Venemaa Föderatsiooni rahvakunstnik (2012)

Viited 

Venemaa näitlejad
Vene filminäitlejad
Sündinud 1975
Tyler Seguin

Tyler Paul Seguin (sündinud 31. jaanuaril 1992 Bramptonis, Ontario provintsis) on Kanada jäähokimängija, kes mängib keskründajana NHL-i klubis Dallas Stars.

Aastatel 2008–2010 mängis ta Ontario Hockey League'i (OHL) klubis Plymouth Whalers. Hooajal 2009–10 oli ta Taylor Halli kõrval liiga resultatiivseim mängija (48+58) ja jäi temaga jagama Eddie Powers Memorial Trophy't. Lisaks pälvis Seguin sel hooajal liiga kõige silmapaistvamale mängijale antava Red Tilson Trophy.

2010. aastal valis Boston Bruins ta NHL-i draftis teise valikuna. Bruinsi põhikoosseisu liikmeks sai ta kohe hooajal 
2010–11. Esimese värava lõi ta liigas hooaja teises mängus 10. oktoobril 2010 Phoenix Coyotesi vastu. Põhiturniiril sai Seguin kirja 11 väravat ja 11 väravasöötu. 2011. aastal võitis ta Bruinsiga Stanley karika, kui finaalseerias alistati Vancouver Canucks. Väljalangemismängudes jäi Seguini arvele 3+4. Idakonverentsi finaali teises mängus Tampa Bay Lightningi vastu kogus Seguin 4 punkti (2+2), saades sellega alates 1989. aastast pärast Trevor Lindeni esimeseks teismeliseks, kes on Stanley karika väljalangemismängude ühes mängud teinud neli punkti. 5. novembril 2011 tegi ta mängus Toronto Maple Leafsi vastu oma esimese kübaratriki NHL-is. Samal hooajal tõusis Seguin juba Bruinsi hooaja kõige resultatiivsemaks mängijaks (29+38). 2013. aastal jõudis ta Bruinsiga taas Stanley karika finaali, kus seekord tuli võtta vastu kaotus Chicago Blackhawksilt.

Hooaja 2012–13 esimeses pooles toimunud NHL-i tööseisaku ajal mängis ta Šveitsi kõrgliiga klubis EHC Biel, tehes 29 mänguga 25+15. 

2013. aasta juulis kaubeldi Seguin Bruinsist Dallas Starsi. Esimene hooaeg Starsis on olnud tema NHL-i karjääri kõige resultatiivsem (37+47). Hooajal 2017–18 lõi ta NHL-is 40 väravat, mis on tema tippmargiks. Starsiga on ta Stanley karika finaali jõudnud korra, hooajal 2019–20, mil kaotati Lightningile.

NHL-i tähtede mängule on Seguin valitud kokku kuus korda (aastatel 2012, 2015, 2016, 2017, 2018 ja 2020).

2015. aastal tuli Seguin Kanada jäähokikoondise koosseisus maailmameistriks. Ta lõi turniiril üheksa väravat, sealhulgas 6:1 Kanada võiduga lõppenud finaalis Venemaa vastu, ja oli sellega turniiri suurim väravakütt.

Viited

Välislingid 

 Tyler Seguin NHL.com lehel
 Tyler Seguin hockeydb.com lehel

Kanada jäähokimängijad
Boston Bruinsi mängijad
Dallas Starsi mängijad
Sündinud 1992
Jawiszowice

Jawiszowice on küla Poolas Väike-Poola vojevoodkonnas Oświęcimi maakonnas Brzeszcze vallas. Jawiszowice asub Oświęcimist ligikaudu 10 km lõunaedelas.

Jawiszowice on kõige suurema elanike arvuga küla Väike-Poola vojevoodkonnas.

Viited 

Väike-Poola vojevoodkonna külad
Oksana Zabužko

Oksana Zabužko (sündinud 19. septembril 1960 Lutskis Ukrainas) on ukraina kirjanik, luuletaja ja esseist. Tema teoseid on tõlgitud mitmetesse keeltesse.

8. märtsil 2022 sai temast esimene inimene, kes ei ole Euroopa Liidu kodanik ega ametnik, kuid kes on esinenud Euroopa Parlamendi täiskogu ees.

Viited

Välislingid 
 Oksana Zabužko: "Kas tõesti pole ilmas süüdlasi?" Vikerkaar, aprill 2022

Ukraina kirjanikud
Sündinud 1960
Boris Frlec

Boris Frlec (sündinud 10. veebruaril 1936) on Sloveenia keemik, poliitik ja diplomaat.

Boris Frlec lõpetas Ljubljana ülikooli keemikuna 1959. aastal. Doktorikraadi keemia alal omandas ta samas ülikoolis 1965. aastal. Aastatel 1959–1984 töötas ta Jožef Stefani Instituudis, kus ta esialgu oli teadur, alates 1974. aastast asedirektor ja alates 1975. aastast direktor. Samaaegselt oli ta alates 1968. aastast keemiaprofessor Ljubljana ülikoolis. 1984–1989 oli ta Sloveenia Sotsialistliku Vabariigi Täitevnõukogu asepresident. 1989–1991 oli ta Jugoslaavia suursaadik Saksamaa Liitvabariigis. Alates 1991. aastast töötas Frlec Sloveenia Välisministeeriumis. 1992. aastal määrati ta Sloveenia suursaadikus Saksamaal.

Alates 25. septembrist 1997 kuni 2. veebruarini 2000 oli ta Sloveenia välisminister. 

2000. aasta juunist kuni 2004. aasta juunini oli ta Sloveenia suursaadik Hollandis. 2006. aastal jäi ta Sloveenia Välisministeeriumist pensionile. 2006–2014 töötas ta Euroopa Julgeoleku- ja Koostööorganisatsioonis, kus oli valmiste jälgimise missiooni juhataja.

Viited 

Sloveenia poliitikud
Välisministrid
Diplomaadid
Keemikud
Sündinud 1936
Rolls-Royce Trent 900

Rolls-Royce Trent 900 on ettevõtte Rolls-Royce Limited madalrõhuline gaasiturbiinmootor . See on välja töötatud Airbus A380 jaoks. 

Airbus A380 töötab nelja Trent 900 mootoriga. Mootori idee esitati 3. aprillil 2002 ja Euroopa Lennundusohutusamet (EASA) kinnitas tüübisertifikaadi 29. oktoobril 2004 . Trent 900 on kõige kergem, puhtam ja vaiksem A380 mootor. Võrreldes teiste gaasiturbiinmootoritega, tekitab Trent 900 tõukejõu kohta kõige vähem heitgaase.

Tehnilise lahenduse iseärasused 
Umbes pooltele Airbus A380 lennukitele on paigaldatud Trent 900 mootorid, kuna sellel on konkurentidest väiksem hooldus- ja kütusekulu. Kütusekulu kokkuhoiuks on tehtud õhuvool läbi turbiini võimalikult efektiivseks ja mootori kaalu on minimeeritud, kasutades konstrueerimisel vähem detaile. Vähem detaile tähendab, et ka hooldus on lihtsam. Lisaks on tehnilises lahenduses hästi läbi mõeldud mootorite hooldus. Näiteks on põlemiskambri seintele paigaldatud keraamilised plaadid, mis kaitsevad kambri metallkorpust. Vajadusel saab keraamilised plaadid välja vahetada ja mootori eluiga on selle tõttu pikem. 

Trentidele iseloomulik kolmepooliline disain esineb ka Trent 900-s. Kolmepooliline tähendab, et mootoris on rõhu tekitamiseks kolm järjestikust süsteemi. Esimene neist on madalrõhuturbiin (L.P system), teine on vaherõhukompressor (I.P system) ning kolmas on kõrgrõhukompressor (H.P system). Vaherõhukompressor teeb osa kõrgrõhukompressori tööst ära, mis tähendab, et kõrgrõhukompressori turbiin saab pöörelda aeglasemalt. Nii kulutab mootor vähem energiat ja väiksematel pööretel kestavad turbiini labad kauem.

Maksumus 
Airbus A380 lennukitest on umbes pooltel Trent 900 mootorid. 2016. aastal tellis ANA Group 3 A380 lennukit . Selleks tegid nad 300 miljoni dollarilise lepingu Rolls-Royce’iga, kellelt nad tellisid 12 Trent 900 mootorit . See teeb ühe mootori maksumuseks 25 miljonit dollarit.

Tehnilised andmed 
 Kuiv kaal: 6246 kg (13769 lb) 
 Maksimaalne diameeter: 3944 mm (155,28 in.) 
 Mootori pikkus: 5477,5 mm (215,65 in.) 
 Maksimaalne tõukejõud: 334,29–374,09 kN (75152–84098 lbf) 
 Möödaviigu suhe: 8,5–8,7 
 Õhumassi läbilaskevõime: 1207–1248 kg/s (2655–2745 lb/s) 
 Mööduva ja siseneva õhurõhu suhe: 39 : 1

Viited
Fredrik Gulbrandsen

Fredrik Gulbrandsen (sündinud 10. septembril 1992 Lillestrømis) on Norra jalgpallur, kes mängib ründajana Türgi kõrgliiga klubis İstanbuli Başakşehir.

Ta alustas klubikarjääri kodulinna klubis Lillestrøm SK, debüteerides Norra kõrgliigas 2009. aastal.

Aastatel 2013–2016 mängis ta Norra kõrgliiga klubis Molde, kellega tuli 2014. aastal Norra meistriks.

2016. aasta juunis liitus ta Austria kõrgliiga klubiga Salzburgi Red Bull. 2017. aasta märtsist juunini oli ta laenul Major League Socceri klubis New York Red Bulls, kuid ei suutnud seal 12 mänguga ühtegi väravat lüüa. Hooajal 2017–18 lõi Gulbrandsen Austria kõrgliigas 11 väravat ja tuli Salzburgiga Austria meistriks.

2019. aasta juunis sõlmis ta kolmeaastase lepingu İstanbuli Başakşehiriga. Hooajal 2019–20 tuli ta klubiga Türgi meistriks.

Norra jalgpallikoondises debüteeris Gulbrandsen 27. augustil 2014 sõprusmängus Araabia Ühendemiraatide vastu.

Saavutused 
Molde
Tippeligaen: 2014
Norra karikas: 2013, 2014
Salzburgi Red Bull
Austria Bundesliga: 2016–17, 2017–18
Austria karikas: 2016–17
İstanbul Başakşehir
Süper Lig: 2019–20

Norra jalgpallurid
Salzburgi Red Bulli mängijad
Sündinud 1992
Lorenzo Da Ponte

Lorenzo Da Ponte (sünd. Emanuele Conegliano, 10. märts 1749 – 17. august 1838) oli Itaalia päritoluga poeet, ooperite libretist ja katoliku preester. 

Tema libretodel põhinevad 11 helilooja 28 ooperit, sealhulgas Mozarti "Figaro pulm" (1786), "Don Giovanni" (1787) ja "Così fan tutte" (1790).

Libretistid
Sündinud 1749
Surnud 1838
Leandro Trossard

Leandro Trossard (sündinud 4. detsembril 1994 Maasmechelenis) on Belgia jalgpallur, kes mängib äärepoolkaitsjana Inglismaa Premier League'i klubis Brighton & Hove Albion ja Belgia jalgpallikoondises.

Ta alustas klubikarjääri Belgia klubis Genk. Aastatel 2013–2016 mängis ta laenul teistes Belgia klubides, sh hooajal 2015–2016 Belgia kõrgliiga klubis OH Leuven. Genki põhimeeskonnas mängis Trossard aastatel 2016–2019. Hooajal 2018–19 lõi ta Belgia kõrgliigas 14 väravat ja tuli Genkiga Belgia meistriks.

2019. aasta juunis sõlmis ta nelja-aastase lepingu Brighton & Hove Albioniga. Inglismaa kõrgliigas lõi ta esimese värava hooaja teises mängus 17. augustil 2019 West Ham Unitedi vastu.

Belgia jalgpallikoondises tegi Trossard debüüdi 5. septembril 2020 UEFA Rahvuste Liiga mängus Taani vastu. Koondisekarjääri kaks esimest väravat lõi ta 30. märtsil 2021 MM-i valikmängus Valgevene vastu. Ta kuulus Belgia koondisse 2021. aasta Euroopa meistrivõistlustel.

Belgia jalgpallurid
KRC Genki jalgpallurid
Brighton & Hove Albion FC jalgpallurid
Premier League'i mängijad
Sündinud 1994
Mohammed Salisu

Mohammed Salisu Abdul Karim (sündinud 17. aprillil 1999 Kumasis) on Ghana jalgpallur, kes mängib Inglismaa Premier League'i klubis Southampton ja Ghana jalgpallikoondises.

Ta kuulus noorena Ghana jalgpalliakadeemiatesse.

2017. aasta juulis liitus ta Hispaania klubiga Valladolidi Real. Aastatel 2018–2019 mängis ta klubi reservmeeskonnas Hispaania tugevuselt kolmandas liigas. Klubi põhimeeskonnas debüteeris ta 2019. aasta jaanuaris Hispaania karikamängus. Hispaania kõrgliigas tegi ta debüüdi sama aasta 18. augustil mängus Real Betise vastu. 26. oktoobril 2019 lõi ta mängus Eibari vastu oma esimese värava Hispaania kõrgliigas.

2020. aasta augustis sõlmis ta nelja-aastase lepingu Southamptoniga.

Ghana jalgpallikoondises debüteeris Salisu 23. septembril 2022 sõprusmängus Brasiilia vastu.

Viited 

Ghana jalgpallurid
Valladolidi Reali mängijad
Southampton FC mängijad
La Liga mängijad
Premier League'i mängijad
Sündinud 1999
Kahepoolne turg

Kahepoolne turg, mida nimetatakse ka kahepoolseks võrguks, on vahendusplatvorm, millel on kaks erinevat kasutajarühma, kes pakuvad üksteisele võrgu eeliseid. Kahepoolsed turud on levinud ka paljudes valdkondades väljaspool investeerimist ning need ei pea rangelt kaasama ostjaid ja müüjaid, kes suhtlevad nii, nagu nad võiksid börsi kaudu suhelda. Kahepoolseid turge võib leida paljudes tööstusharudes. Meie maailmas kasutavad mitmed tuntud ettevõtted kahepoolseid turge, näiteks: American Express (krediitkaardid), Paypal (maksesüsteem), eBay (kaubakeskkond), Uber (taksoteenus), Facebook (suhtlusvõrgustik), WhatsApp (suhtlusvõrgustik), Netflix (voogedastusteenus), Amazon (kaupade ja teenuste müük) ning ka populaarne YouTube'i video majutus.

Ülevaade 
Kahepoolne turg hõlmab vahendajat, kes ühendab kahte tüüpi turuosalisi, kes mõlemad vajavad üksteist. Kahepoolse turu mõlema poole tasakaalustamatus võib põhjustada probleeme, näiteks likviidsuse puudumist müüjate jaoks, kellel on raskusi ostjatega ühenduse loomisel. Kahepoolsed turud võivad eksisteerida nii investeerimismaailmas kui ka paljudes muudes eluvaldkondades, kus platvormid ühendavad kahte osapoolt. Mõiste "kahepoolsed turud" hakkas teadusökonoomikas ilmuma alates 2001. aastast.

Teooria 
Kahepoolses võrgus on kaks kasutajate kategooriat.  Nende rollid selles võrgustikus ja ka kasutuseesmärgid on selgelt erinevad. Kuid samal ajal on nad üksteisest sõltuvad ja just see interaktsioon määrab nende ühise võrgu kasutamise väärtuse. Kahepoolses võrgus muudavad ühe kategooria kasutajad oma suhtumist võrgu kasutamiseks sõltuvalt teise kategooria kasutajate arvust. Samas muudab iga kasutaja grupi liige ka suhtumist selle kasutusse, olenevalt sama kategooria kasutajate arvust. Võrguefekt on positiivne, kui kasutajate arvu kasv tõstab võrgu kasutamise väärtust, ja negatiivne, kui seda ei ole.

Näited 
Kahepoolsed turunäited on: 

 Krediitkaardid: Kus kaupmehed ja ostjad suhtlevad.
 Tööotsingu saidid: Kus suhtlevad ettevõtted, kes pakuvad tööd, ja inimesed, kes soovivad töötada.
 Ajalehed ja ajakirjad: Kus suhtlevad ettevõtted, kes reklaamivad oma tooteid reklaamide kaudu, ja potentsiaalsed ajalehte või ajakirja lugevad tarbijad.
 Videomängukonsoolid: Kus mängijad ja mängude arendajad suhtlevad.

Viited
Nõmmeveski hüdroelektrijaam

Nõmmeveski hüdroelektrijaam asus Harju maakonna, Kuusalu valla,  Nõmmeveski külas Valgejõgi.

Elektrijaam rajati 1927.aastal. 1964.aastal hävis tulekahju tõttu.

Elektrijaama rajatised, ka unikaalne betoonpostidele rajatud veekanal kuuluvad Boorela OÜ-le. Ettevõte, mis varem kandis nime OÜ Raju, on alates 2000. aastast taotlenud vee-erikasutusluba, et elektrijaam Nõmmeveskil taastada. Keskkonnaamet pole seni vee-erikasutusloaga nõustunud. Käimas on kohtuvaidlus

Ajalugu 
Hüdroelektrijaama rajamine Nõmmeveskile oli Joaveski puupapivabrikul kavas juba alates 1921. aastast. Ehitamine algas 1923. aastal. Ehitustöö kestis kokku neli aastat.

1927.aastal valminud Nõmmeveski hüdroelektrijaama  võimsus oli 250 hj, et tagada  Joaveski Puupapivabriku suurenenud energiavajadus. Ehitust teostas o/ü Aqua Alba. Jaamas pidid tööd saama juhataja-mehaanik ja 2 töölist.

Viited
Ishango luu

Ishango luu (inglise keeles Ishango bone) on tõenäoliselt maailma vanim väikeste algarvude sõel. Selle avastas 1960ndatel belgia professor Jean de Heinzelin de Brouhart Kongo Demokraatlikust Vabariigist. Luu oli mattunud vulkaanipurske tagajärjel tuhakihi alla.

Ishango luu on 10 cm pikkune ning sellel on 168 sälku, mis on jaotatud kolme veergu. Lisaks sellele on luu ühes otsas kvartsist teravik. Kuna seda luud on poleeritud ja töödeldud, pole kindel, kellele luu võis esialgu kuuluda. Luu vanuseks on määratud umbes 22 000 aastat, mis teeb sellest ühe vanima matemaatikavahendi.

Hetkel asub see luu Belgias Brüsseli loodusteaduste muuseumis.

Seos matemaatikaga 
Aafrikast pärit matemaatikud on alati olnud halvemas seisus kui teised. Nende kohta on tehtud rassistlikke märkuseid ning levib arvamus, et kuna mõnes Aafrika tsivilisatsioonis ei kasutata suuremaid numbreid kui 3 ja 4, siis pole võimalik, et nad oleksid suutnud sel ajal midagi keerukamat välja mõelda. Arvatakse, et vaid eurooplased olid võimelised matemaatiliselt ja loogiliselt mõtlema. Seetõttu ei saa Ishango matemaatikud piisavalt tähelepanu selle eest, et nad leiutasid esimese teadaoleva algarvude sõela, ning kaheldakse, kas see üldse on seda.

Luul on kujutatud kolme veergu: G ehk vasak, M ehk keskmine ja D ehk parem. See, mida luule graveeritud veergudes olevad sälgud tähendavad, on viinud inimesed erinevate hüpoteesideni.

Ühe teooria kohaselt on suuremate mittealgarvude saamiseks väiksemaid numbreid mitu korda liidetud või kopeeritud, sest korrutada ei osatud. Näiteks 6 = 3 + 3. Täheldatud on ka seda, et numbrid 1 ja 2 on kirjutamata jäetud. Võimalik, et selle aja tsivilisatsioonil oli nende numbrite vastu aukartus ning seetõttu neid ei kirjutatud.

Esialgu kopeeritakse numbreid kolmest viieni. Sedasi saadakse 6, 8 ja 10, millele lisatakse veel kord algne number (näiteks 3 + 3 = 6, 6 + 3 = 9). Nii tehes sõelutakse välja algarvud (vahemikus 1–10), mida ei saa teiste numbrite kopeerimisel moodustada: 1, 3, 5 ja 7. Järgmiseks tehti sama vahemikus 6 ­– 10, st saadi 11, 13, 17 ja 19.

Eelnev tõestab, et tegemist võiks olla algarvude sõelaga. Kui see nii on, siis on sõel enam kui 19 700 aastat vanem kui Eratosthenese sõel ning paneb kahtluse alla selle, kas matemaatika on Kreeka päritolu.

Seos astronoomiaga 
Arheoloog Alexander Marshack üritas näidata seoseid luul olevate sälkude ja kuufaaside vahel. Kui need seosed on tõepärased, võib tegu olla kuufaaside kalendriga. Kuna ka tänapäeval kasutatakse Aafrikas luid ja nööre kuufaaside kalendrina, võib tema teooria tõeseks osutuda, ent seni pole seda suudetud tõestada.

Viited
Pavel Kisseljov (1788−1872)

Krahv (a-st 1839) Pavel Dmitrijevitš Kisseljov (8. (ukj 19. jaanuar) 1788 Moskva − 14. november 1872 Pariis) oli Venemaa sõjaväelane (jalaväekindral), riigitegelane ja reformaator. Aastatel 1837−1856 oli ta esimene Venemaa keisririigi riigivarade minister. 1856−1862 oli Venemaa suursaadik Prantsusmaal.

Auastmed

Tsiviilteenistus

Sõjaväeteenistus

Autasud

Venemaa autasud
 Püha Anna ordeni IV klass (12. detsember 1812)
 Püha Vladimiri ordeni IV klass (25. veebruar 1813)
 Püha Anna ordeni II klass (3. juuni 1813, briljandid 1. september 1813)
 Püha Anna ordeni I klass (3. juuni 1821)
 Püha Vladimiri ordeni I klass (5. oktoober 1826)
 Püha Aleksander Nevski orden (29. september 1829, briljandid 6. detsember 1833)
 Püha Georgi ordeni IV klass (18. detsember 1830, 25-aastase teenistuse eest)
 Valge Kotka orden (16. aprill 1841)
 Püha Andreas Esmakutsutu orden (16. aprill 1841, briljandid 15. IV 1845)

Välismaa autasud
 Preisimaa Pour le Mérite orden (1813)
 Austria Leopoldi orden (märts 1814)
 Prantsusmaa Püha Louis´ orden (25. september 1815)
 Württemebergi Krooni ordeni suurrist (1857)
 Prantsusmaa Auleegioni orden (1859)
 Preisimaa Musta Kotka orden (1860)

Kirjandus
Шилов, Денис Николаевич. Государственные деятели Российской империи. Главы высших и центральных учреждений, 1802-1917. Биобиблиографический справочнк. С.-Петербург: Буланин, 2001. Lk 288-291.

Musta Kotka ordeni kavalerid
Püha Aleksander Nevski ordeni kavalerid
Püha Andreas Esmakutsutu ordeni kavalerid
Püha Anna IV klassi ordeni kavalerid
Püha Anna II klassi ordeni kavalerid
Püha Anna I klassi ordeni kavalerid
Püha Georgi IV klassi ordeni kavalerid
Püha Vladimiri I klassi ordeni kavalerid
Venemaa keisririigi jalaväekindralid
Venemaa keisririigi ministrid
Venemaa keisririigi Riiginõukogu liikmed
Sündinud 1788
Surnud 1872